Si hat mich verwunt
Si hat mich verwunt·
rehte al dvrch min sele·
in den vil toͤtlichen grunt·
do ich ir tet kvnt·
dc ich tobte vnd quele·
vmb ir vil gvͤtlichen mvnt·
den bat ich zeiner stvnt·
dc er mich ze dienste ir beuele·
vnd dc er mir stele·
von ir ein senftes kv́ssen so wer ich iemer gesvnt·

Wie wirde ich gehas·
ir vil rosevarwen mvnde·
des ich noch niender vergas·
doch so mvͤt mich das·
dc si mir zeiner stunde·
so mit gewalt vor mir gesas·
des bin ich worden las·
also dc ich vil schiere wol gesvnde·
in der helle grunde·
verbrvnne e ich ir iemer diende in wisse vmbe wc·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse